
Magyarország táplálékkiegészítő piaca az elmúlt tíz évben.

Kulcsszavak: Táplálékkiegészítő, fogyasztói magatartás, koronavírus, Vitaminok
A dolgozatomban az alábbi kérdésekre keresem a választ:
1.Magyarországon kik jelenleg a sztárgyártók vagyis melyik gyártó termékét fogyasztják a legtöbben.
2.Magyarországon melyik termékcsoport tekinthető a sztártermékeknek.
3.Mit keresnek az emberek, ha reklámmal találkoznak? Ki hiteles nekik és egy reklám milyen eleme kelti fel az érdeklődésüket?
4.Milyen szempontokat vesznek figyelembe, amikor terméket választanak és amikor új terméket akarnak kipróbálnak.
Kutatásmódszertan:
A fenti kérdéseimre különböző módszerekkel kerestem a választ. A legnagyobb részt a saját kérdőívem kielemzése adta. Ezen kívül készült egy PESTEL elemzés és egy Porteri öt erő, hogy a magyar piacot teljesen fel tudjam térképezni. Így primer és szekuner adatok is a rendelkezésemre álltak, amikor elkészítettem a szakdolgozatomat.
Kérdőívem 3 nagy részből állt. Az első egy általános rész, ahol feltérképeztem a demográfiai adatokat, ki milyen táplálékkiegészítőt fogyaszt/ fogyasztott.
A második szakaszban vizsgáltam a Covid hatását a piacra, ki változtatta meg a táplálékkiegészítő fogyasztását és aki megváltoztatta, miben változtatta meg.
A harmadik és lezáró szakaszban azt vizsgáltam, hogy kik hitelesek az embereknek, ha reklámmal találkoznak. 
Szakdolgozatom végére világossá vált, hogy a vitamin piac teszi ki a táplálékkiegészítő piac közel felét. Ezt a piacot a Béres és olyan márkák dominálják, amelyek kaphatóak gyógyszertárakban. Kiderült, hogy az emberek megelőzési okokból, egészségügyi állapot és tudatos táplálkozás miatt fogyasztanak táplálékkiegészítőket. A sport és a teljesítménynövelés az utolsó 2 helyen szerepel a listán. Kiderült, hogy a hölgyek költenek többet és a felnőttek 25-50 év között költenek a legtöbbet. Számomra meglepő volt, hogy az embereknek a dietetikust és az orvosokat tekintik hitelesnek. Az influenszerek és az internet az utolsó 2 helyen végzett mégis az interneten tájékozódnak a legtöbbet az emberek és influenszer marketinget folytatnak a cégek. Érdekességként kiderült, hogy az emberek termékválasztáskor az ajánlásokat és az összetételt veszik először számításba. Termékváltáskor viszont az ár már vezető szerepet kap az összetétel mellett. Az emberek 70% feletti hajlandóságot mutatnak arra, hogy új terméket és más gyártó termékét próbálják ki. Így kijelenthető, hogy a vásárlókat megszerezni könnyű, viszont megtartani nagyon nehéz és csak megfelelő ár-érték aránnyal lehet.
 



